જસ્ટીન ટ્રુડો યુવાન વડાપ્રધાન છે. તેમની સરકારમાં 4 પ્રધાનો શીખ છે. કેનેડાની સંસદમાં કુલ 26 શીખો જીતીને આવ્યાં છે. વસતીના પ્રમાણમાં આ મોટી સંખ્યા છે. કેનેડામાં પાંચેક લાખ શીખો છે અને દોઢેક ટકા તેમની કુલ વસતિ છે. ભારતમાં લગભણ પોણા બે ટકા છે. કેનેડામાં શીખ સિવાય પણ મોટી સંખ્યામાં ભારતીયો સેટલ થયેલા છે. પરંતુ રાજકારણમાં અને કેનેડાના જાહેર જીવનમાં શીખ વધારે સક્રિય છે. તેનું કારણ કદાચ એ છે કે પ્રારંભમાં બહુ સ્ટ્રગલ કરવી પડી હતી. કેનેડામાં શીખ (અને ભારતીયો) પણ આવીને વસે નહીં તે માટે કેનેડાની સરકાર ભરપુર કોશિશ કરતી હતી.